Til februar rejser jeg 4 måneder til Afrika, og har i den forbindelse planlagt at købe et Sony NEX-5N hybridkamera.

På min arbejdsplads har vi en gavekortsordning (gavekortet.dk), og da jeg havde sparet små kr. 3.000,00 op af disse, valgte jeg at indløse disse til El-Giganten da ovenstående kamera var tilgængeligt på deres hjemmeside.

Da jeg mellem jul og nytår tilmed kunne bruge et godt kamera, valgte jeg i går at kontakte El-Gigantens kundeservice i forbindelsen med et muligt køb. Fik en Zacharias i røret, som fortalte mig at modellen desværre ikke var på lager i storkøbenhavn. Samtalen var næsten slut, da Zacharias pludseligt informerer mig om at man har modellen i Gentofte. Han fortalte mig at jeg kunne afhente den inden kl. 20.00. Jeg takker pænt ja, og han skriver mig op.

Senere på aften forvolder jeg mig ud til Gentofte via. offentlig transport, og rammer El-Giganten ved en 19.00 tiden. Får hurtigt spottet foto-afdelingen, og henvender mig til en relativt ung mand. 

Han finder min bestilling, og går ud på lageret for at hente produktet. 2 minutter senere kommer han tomhåndet ud, og kigger på sin computer – for derefter at rette blikket mod lageret igen. Næste gang kommer han igen tomhåndet ud, dog med beskeden om at de kun har udstillingsmodellen tilbage.

I første omgang bliver jeg naturligvis irriteret, da det ikke var det kundeservicekonsulenten fortalte mig – men jeg vælger alligevel at give det en chance. Går over til kameraet, og konkluderer at det ser ganske fint ud. Da jeg anser det som værende intakt, beder jeg om et nedslag i prisen grundet udstillingsmodellen. Medarbejderen fortæller mig, at han kan give mig halv pris på et SD-kort som koster ca. kr. 400,00. 

Med undren i stemmen over en sølle rabat på kr. 200,00 til et køb på 4.900,00, beder jeg om at snakke med hans chef – og det er her fadæsen begynder. Slattent og uden form for nogen interesse i en kunde, beder chefen imens han kigger på hans computer, om at fremlægge min sag. Forklarer sagens forløb, hvor hans reaktion er at kundeservicemedarbejderen må have været julestiv, for han kunne godt se at de ikke havde det i butikken. Den mulige beruselse vælger jeg at se bort fra, da jeg egentligt ikke ser hvad det har med sagen at gøre.

Diskussionen fortsætter (ligesom hans manglende mentale tilstedeværelse), og jeg får fremlagt at det ikke kan være mit problem, at jeg får en forkert information – og at man på den baggrund kan gøre et særtilfælde, og give mig det SD kort gratis. Han bliver nu lettere vred, og fortæller mig at kameraet allerede er rigtig billigt – og er sat kr. 1.000,00 ned. Nu er det desværre således, at jeg har holdt meget øje med det kamera – og et utal af netbutikker samt eks. Computercity har den samme pris som El-Giganten. Jeg stillede ham til spørgsmålet, og det virkelig var sådan at man behandlede en kunde som var blevet misinformeret – og det var det åbenbart. Jeg bed i det sure æble, om tog hjem igen.

Jeg arbejder selv i en kundeservice, og er dybt forundret over at man ikke tager stilling til den enkelte kundes sag – for havde man det i denne sag, havde man givet mig et større nedslag i prisen. Jeg vil anbefale alle at holde sig fra El-Giganten i Gentofte, da man udover den manglende betjening også var tilskuer til en uengageret afdeling der gik og sloges for sjovt – stærkt ført an af en ”Hussein” der bestemt ikke var vant til at stå i en butik, taget hans relative specielle adfærd i betragtning. Vil nu gå ned og forsøge at få udleveret kr. 3.000,00 kontant i bytte for det gavekort.

God jul!